google/wiki40b huggingface dataset:
Rambo

Skrinlagte Rambo-filmer

Sommeren 1997 opplyste People Magazine at Stallone hadde sagt ja til å spille inn en fjerde Rambo-film. Ifølge bladet skulle Rambo denne gangen infiltrere militante høyreekstreme miljøer i USA for å hindre et angrep på regjeringen. Kilder fortalte at handlingen er inspirert av historien om Oklahoma-terroristen Timothy McVeigh .
Sommeren 2001 meldte Aftonbladet at en fjerde rambofilm var under planlegging og at Rambo i denne skulle sloss med narkomafiaen. Ifølge samme avis skulle Stallone spille mot storheter som Jackie Chan, Richard Crenna og Brian Dennehy. Filmen var ment å vært ferdig i 2003 .
Etter skrinleggelsen av de forrige prosjektene ble det i januar 2003 opplyst om at en ny film var under planlegging og at Rambo denne gangen skulle ha i oppdrag å finne Osama bin Laden. Også denne filmen ble etter en tid skrinlagt .
NM i ultraløp 2015

NM i ultraløp 2015 var en del av NM i friidrett 2015. Det ble arrangert NM i ultraløp på to distanser, 100 km og 24-timers løp. 
100 km ble arrangert i Kristiansand, 2. mai 2015, der 21 løpere deltok. 
24-timers løp ble arrangert på Bislett stadion i Oslo 21. november.
Canadarm2

Canadarm2 er et robotsystem og et av flere støtte-utstyr ombord Den internasjonale romstasjonen (ISS). Canadarm2 spiller en viktig rolle i byggingen og vedlikeholdet av stasjonen ved å flytte utstyr og forsyninger omkring på stasjonen, støtte astronauter og kosmonauter på romvandringer og sørge for vedlikehold av instrumenter og annen nyttelast på romstasjonen.
Barolo (Piemonte)

Barolo er en liten italiensk kommune i provinsen Cuneo i regionen Piemonte. I et område på 5 km² bor 679 innbyggere (2005). Stedet er berømt for vinmerket Barolo.
Spelloppmaker

Spelloppmaker er et norsk seksmanns country-rock band fra Solør i Hedmark. Bandet ble startet i 2015 av Henrik Berg Enger og Auden Senderud. Bandet debuterte tidlig 2016 den 8. Mars med albumet "Vil Du Væra med." Senere det året kom de også med sanger som "Barndommens Sinn" og "En Sæmmærsdag." Musikken er særpreget i det at de bruker den lokale Solung dialekten.
Andersdal

Andersdal (nordsamisk: Nieidavuovdi) er ei bygd i Tromsø kommune. Den ligger på østsida av Balsfjorden, like ved grensa til Balsfjord kommune, og rundt 45 kilometer kjøreavstand fra Tromsø sentrum (16 km i luftlinje).
Det er syv gårdsbruk i bygda, hvor tre av dem er melkebruk. Det er hest på flere av gårdene i dalen. Sauer er det også på flere av gårdene. Om sommeren går både sauer og kyr på utmarksbeite inne i Andersdal, og holder stier og skog fra å gro igjen. Grunnkretsen Andersdal hadde 76 innbyggere i 2015.
Fylkesvei 294 går gjennom bygda.
Andersdal er omgitt av natur som består av fjell, elv og fjord. Om sommeren er det mulig å fiske i Andersdalelva, der finnes både røye og ørret. Elva utløper i Balsfjord, i og utenfor utløpet kan man drive med bading og andre vannaktiviteter sommerstid. Det er bra forhold for å gå på fjellturer i Andersdal, både sommerstid og vinterstid. Det er mange fjelltopper å velge i, Durmålstinden (1061 moh), Gorzelvtinden (1072 moh), Snymannen (1196 moh), Andersdaltinden (1221 moh), Svartnestinden (1214 moh), Tverrbotnfjellet (1299 moh), Pernilsfjellet (1212 moh) og Stortinden (1320 moh).
MS «Marko Polo»

Peter Wessel

Skipet het Peter Wessel fra 1973 til 1984.
Mashuna

Utseende

Middelsstore, brune sommerfugler. Oversiden er ensfarget gråbrun bortsett fra en liten øyefelekk med to hvite kjerner i spissen av forvingen.

Levevis

Larvene lever på gras i slekten Cynodon.

Utbredelse

Slekten er utbredt i Afrika. Den er funnet i de sørlige delene av Tanzania og den Den demokratiske republikken Kongo, i Zimbabwe og Angola.
Pedro Cieza de León

Pedro Cieza de León (født ca 1520 i Llerena i Spania, død 2. juli 1954 i  Sevilla) var en spansk conquistador og forfatter. Han er først og fremst kjent for sin historie og beskrivelse av Peru, og Crónicas del Venezuela. Han skrev denne boken i fire deler, men bare den første ble publisert i hans levetid, de resterende deler ble ikke utgitt før det 19. og 20. århundre.

Bakgrunn, tidlig liv

Cieza de León ble født inn i en familie av jødiske konvertitter rundt 1520 i Llerena, en by i sørøst - Extremadura, mindre enn 60 km fra Portugal. Selv nylig konvertert fra jødedommen til katolisismen, hadde familien god sosial status i regionen på grunn av deres nettverk og forretninger.
Hans far, Lope de León var kjøpmann i byen, og hans mor, Leonor de Cazalla, var en innfødt fra Llerena. Det er lite dokumentasjon om den unge Cieza de León barndom,  og lite er kjent om hans tidlige liv før hans reise til Amerika.
I lys av forbudet for jøder og jødiske konvertitter til katolisismen å reise inn i de spanske koloniene bekrefte Alonso López og Luis de Torres over for Cieza de León at han ikke var forbudt å reise.

Senere i livet og skjebnen til hans skrifter

Cieza de León var tilbake til Sevilla i Spania i 1551 og giftet seg med en kvinne som het Isabel López de Abreu. Her utga han i 1553 den første delen av historien om Peru. Han døde året etter, og etterlot resten av sitt arbeid upublisert. Andre del av verket, som beskriver inkaene, ble oversatt av Clements Markham og utgitt i 1871. I 1909 kom den fjerde delen av denne med fokus på borgerkrigene blant de spanske erobrere. Den tredje delen, Crónicas del Venezuela, som omhandler oppdagelsen og erobringen av Peru av spanjolene, ble ansett som av historikere for å være tapt. Dokumentet ble slutt funnet i Vatikanets bibliotek, og historikeren Francesca Cantù utga en spansk versjon av teksten i 1979.

Betydning

Selv om hans verker er historiske og omhandler hendelser i den spanske erobringen av Peru og borgerkriger blant spanjolene, ligger mye av dens betydning i hans detaljerte beskrivelser av geografi, etnografi, flora og fauna. Han var den første europeer til å beskrive noen av de innfødte peruanske dyrearter og grønnsaker.
Copernicium

Egenskaper

Hvis en følger trendene i det periodiske system, vil man forvente et flytende metall med lignende egenskaper som kvikksølv. Eksperimentelt arbeid hittil (2008) viser at stoffet har metalliske egenskaper, og opptrer sannsynligvis i fast form.

Isotoper

8 isotoper er beregnet eller kjent, og alle er svært ustabile (og dermed radioaktive). De mest stabile er ²⁸⁵ᵐCn med halveringstid 34 sekunder, ²⁸³ᵐCn med halveringstid 4 sekunder, og ²⁸⁰Cn med beregnet halveringstid 1 sekund. De resterende isotopene har halveringstider kortere enn 1 sekund. Flere av isotopene kan nedbrytes ved spontan kjernespalting (fisjon).
CAS-nummer: 54084-26-3

Forekomst

Copernicium forekommer ikke naturlig, men fremstilles kunstig i laboratorier.

Anvendelse

Copernicium har ingen bruksområder, bortsett fra i forskningssammenheng.
Kalviktunnelen

Historie

Kalviktunnelen var Nordlands lengste veitunnel da den ble åpnet. Tunnelen er i dag modernisert og har langt bedre lys enn den hadde de første årene.
Tunnelen ble påbegynt under andre verdenskrig, og var ment som en av jernbanetunnelene langs Polarbanen. Den hadde opprinnelig navnet Espenes tunnel, og ved krigens slutt var den nesten gjennomdrevet. Det ble tatt ut til sammen 1 907 meter stoll.
Bernt Kristian Børresen

Priser og utmerkelser

Børresen mottok Bærum kommunes kulturpris for 2005.

Familie

Børresen er fetter av forfatteren Ingvar Ambjørnsen.
Granaten (TV-film)

Handling

En norsk styrmann mønstrer av i Østen, da det viser seg at båten hans frakter våpen. Hjemme i Norge er han svartelistet og får ikke mer hyre. Det går raskt nedoverbakke med ham på mange sett.
Bobby Smith

Internasjonal karriere

Bobby Smith spilte 15 landskamper for England og scora 13 mål. Han var med i troppen til fotball-VM 1958.
Sagaen om Vatsdølene

Sagaen om Vatsdølene (norrønt Vatnsdœla saga) er en islendingesaga fra siste halvdel av 1200-tallet. Historien foregår i Vatnadalur nord på Island, og skildrer slekten der gjennom fire generasjoner fra landnåmsmannen Ingimundr til hans oldebarn omkring år 1000. Sagaen har blitt beskrevet som «en av de islendingesagaene som er sterkest preget av innflytelse fra kristendom og riddertid».
Ingemund kjemper sammen med kong Harald Hårfagre i slaget ved Hafrsfjord, men utvandrer senere til Island med hele sin familie, etter råd av en spåkvinne. Ingemund er sagaens hovedperson, og han dør i et forsøk på å skape fred mellom sønnene og en illgjerningsmann. I generasjonen etter Ingemund møter vi sønnene Tore og Torstein, og i neste generasjon Torsteins sønn Ingolf. I den fjerde og siste generasjonen i sagaen er den mektige Þorkell krafla hovedperson; han velger kristendommen. Sagaen er «temmelig løst komponert», og særlig den siste delen består av flere korte episoder uten sammenbinding. Personene blir i stor grad skildret ved hjelp av én dominerende karakteregenskap hos hver av dem: de edle, de oppfarende og de ondsinnede.
I en studie av den danske forskeren Preben Meulengracht Sørensen, hvor han lette etter spor av Frøydyrking i fire islendingesagaer, peker Sørensen på at det i Vatnsdæla saga «is made clear that it is indeed Freyr who directs Ingimundr and his family to Iceland, and the birth of fiordís is regarded as a sign given by the god of fertility.» Sagaen har også «en påfaldende interesse for magi og overtro, naturligvis betragtet fra et kristent synspunkt».
Sagaen er muligens skrevet i Tingøyrar kloster, Islands første kloster. Sagaen er bevart i en rekke avskrifter fra håndskriftet Vatnshyrna. 
Sagaen er oversatt til bokmål som Sagaen om Vatsdølene (Sigurd Angell Wiik, 1952) og til nynorsk som Soga om Vatsdølerne (Jørgen Reitan, 1909)
DejaVu

DejaVu er en samling frie skrifttyper som har sitt opphav i skrifttypesamlingen Bitstream Vera, og utvidet for å dekke et større område av Unicode-standarden.
Bitstream Vera inneholdt hovedsakelig skrifttegn fra segmentene Basic Latin og Latin 1, men ble sluppet under en fri lisens som gjorde at andre kunne bygge videre på den. Stepan Roh startet DejaVu-prosjektet i 2004 med mål om å tilby en fontsamling med en større gruppe skrifttegn, og i dag installeres fontsamlingen som standard i en rekke Linux-distribusjoner. Den kan også lastes ned og installeres manuelt for de fleste andre operativsystemer som støtter TrueType-fonter.
DejaVu er et prosjekt i utvikling og mangler per 2012 fremdeles støtte for en del vanlige alfabeter som arabisk og hebraisk.
Sildøyfjorden

Sildøyfjorden er en fjord i Herøy kommune på Helgeland i Nordland.
Fjorden ligger mellom Måsvær i nord og Vardøya, Seløya og Staulen i sør. Fjorden har en lengde på 7,5 kilometer fra sørvest til nordøst. I øst fortsetter fjorden østover som Skagafjorden, mens Oddfjorden og Gåsværfjorden ligger i vest.
UTC+00.20

UTC+00.20 ble brukt i Nederland fra 1909 til 1940. Den var kjent som Amsterdamtid eller Nederlandsk tid.
Den eksakte tidssonen var egentlig GMT +0h 19m 32.13s inntil 17. mars 1937, da den ble forenklet til GMT +0h 20m. Da Tyskland okkuperte Nederland under andre verdenskrig ble Berlintid brukt, og dette har blitt beholdt siden.
Blackheath (London)

Stedsnavent

Stedsnavnet er nedtegnet i 1166 som Blachehedfeld i betydningen «mørkfarget lyngheier». Det er dannet fra angelsaksisk (gammelengelsk) blæc og hǣth og refererer til det åpne plassen som var møtestedet til det gamle hundred (herred) Blackheath i Kent (som nå har blitt helt innesluttet av Stor-London). Navnet ble senere benyttet for den viktorianske forstaden som utviklet seg på 1800-tallet og ble forlenget til områder kjent som Blackheath Park og Blackheath Vale.
Det finnes en vandrehistorie som hevder at Blackheath var knyttet til Svartedauden på 1300-tallet eller pesten i London i 1665. En annen ide er at Blackheath fikk sitt navn fra dets bruk av gravhull går helt tilbake til middelalderen da stedet bortimot sikkert ble benyttet for å kvitte seg med døde under Svartedauden i massegraver. Bortimot hvert eneste sted i London har en lokal tradisjon om slike graver under eksempelvis den lokale skolen eller butikken. De var uansett svært mange og det store antallet av lik førte til at de tradisjonelle kirkegårdene raskt ble overfylt, eller som en samtidige skrev, overstuft.

Historie

Romerne anla et lite samfunn på stedet, som ligger langs Watling Street. I middelalderen opplevde Blackheath å bli et samlingssted for både bondeopprøret i 1381 og Jack Cades opprør i Kent i 1450. Senere kom også flere opprørere dit; den 17. juni 1497 ble korniske opprørere slått i slaget ved Deptford Bridge, som også har blitt kalt slaget ved Blackheath. På 1600-tallet var området plaget av landeveisrøvere som stoppet trafikk på Watling Street.
På slutten av 1700-tallet begynte byggingen av Blackheath Park på eiendommen kjent som Cator Estate. Det eksklusive boligområdet ble grunnlagt av John Cator, og ligger øst for Blackheath Village. Det er mange gode eksempler på georgiansk og viktoriansk arkitektur, samt noen senere bygninger. Eiendommen tilhørte tidligere sir John Morden, som også eide Morden College sørøst for sletten.
Astaenomoechus

Utseende

Små, hvelvede, blanke, gjerne metallisk fargede biller. De kan rulle seg sammen til en kule, der de brede leggene på mellom- og bakbeina dekker undersiden.

Utbredelse

Slekten er utbredt i Mellom-Amerika og den nordlige delen av Sør-Amerika.
Chennai (distrikt)

Demografi

Ved folketellingen i 2011 var det 4 681 087 innbyggere i distriktet, mot 4 343 645 i 2001. Den urbane befolkningen utgjør 100,00 % av befolkningen.
Barn i alderen 0 til 6 år utgjorde 8,94 % i 2011 mot 9,98 % i 2001. Antallet jenter i den alderen per tusen gutter er 964 i 2011 mot 972 i 2001.
Broneheia

Broneheia er en ås i Lyngdal kommune, Vest-Agder. Toppen på Broneheia ligger på 374,0 moh., og kommunegrensen mot Lindesnes ligger ca 100 meter øst for toppen, hvor det høyeste punktet i denne kommunen ligger på 370,2 moh. Det høyeste toppen i Lindesnes kommune er imidlertid Digrevarden på 359,5 moh.
Opo (Ullensvang)

Elvas løp

Vassdraget starter som flere mindre elver som samles i Opesjovatnet. Den lengste og største av tilløpselvene har utspring i Napphellebotnen, nord for Jarnhaugen (1 622 moh.). Elva, som her kalles Nappo, renner herfra mot nord over viddelandskapet. Nappo munner ut i vestenden av Øvra Opesjovatnet (1 162 moh.), som også får tilløp av flere mindre elver med utspring på Gravdalseggi i øst. Fra Øvra Opesjovatnet renner den korte men strie elva Bleio ned til munningen lengst øst i Opesjovatnet. De største av de øvrige tilløpene til vatnet er Ysjo (Vedåna), som kommer fra sørvest og har utspring fra Ysjevatnet sør for Røvilseggi, og Kjølo, som kommer fra nord med utspring fra Kjølevotni, mellom Kvanndalshøgdi og Rjuven.
Opo renner ut fra Opesjovatnet i nordvest, og passerer deretter gjennom det lange og smale Solbjørgvatnet (998 moh.), og fortsetter mot nord-nordvest til den når fjellkanten over Lofthus like sørøst for fjellet Nosi. Her snur elva nesten 180 grader og danner fossen Rjukande, som styrter ned gjennom et trangt og vilt juv ned mot Opedalen. Det sørvendte juvet gjør at selve fossen er vanskelig å se fra dalen under, men skyer av fossesprøyt stiger stadig opp over kanten så det ser ut som det ryker, og dette har gitt fossen sitt navn.
Etter Rjukande ligger i rask rekkefølge fossene Opofossen, Bjødnabykset og Mælafossen. Til Bjødnabykset hører en historie om hvordan fossen fikk navnet sitt: En sauegjeter var å gjetet sauene sine i fjellsidene ved Opo da han oppdaget at en bjørn hadde gått til angrep på en av sauene hans. Gjeteren ble sint og ville slå i hjel bjørnen, og bjørnen flyktet. Mannen satte etter bjørnen, helt til de kom til en av fossene i Opo. Der bykset bjørnen over fossen, og det bykset klarte ikke mannen å gjøre etter bjørnen, og han måtte gi opp jakta. Etter det ble fossen hetende Bjødnabykset.
Etter at de bratteste fjellsidene er tilbakelagt renner Opo sammen med den mindre sideelva Skrikjo, som også kommer ned fra Hardangervidda, og danner den imponerende Skrikjofossen. Opo renner deretter gjennom bygda Lofthus, hvor den er noe roligere, men fremdeles ganske stri. Her danner elva det naturlige skillet mellom den gamle gården Opedal og Hordatun, hvor blant annet Hardanger Folkehøgskule ligger. Elva har her gravd seg ned i løsmassene og danner en liten men smal dal, Elvadalen, som omslutter hele den siste delen av elveløpet. Til slutt når elva Sørfjorden like nord for Ullensvang kirke.

Bruk og vern

Vassdraget ble vernet mot kraftutbygging i Verneplan I for vassdrag i 1973, med vassdragets urørthet som grunnlag for vernet. Stort sett hele den delen av nedbørfeltet som ligger oppe på vidda ligger innenfor Hardangervidda nasjonalpark.
Rundt dalen er det laget en tursti som starter fra Veisane barnehage, går gjennom Tellmyrane opp til ei bru, og over Tveitane tilbake til Hordatun. Fra brua er det fin utsikt til Opo. Det går også en litt mer krevende tursti fra brua og opp til Bjødnabykse.
Haraløkka

Haraløkka er et friluftsområde mellom Ulsrud og Bøler i Bydel Østensjø i Oslo. Området er opparbeidet til Haraløkka idrettspark med fotballbaner av kunstgress, naturgress og grusdekke, i tillegg til en idrettslekeplass. Idrettsparken driftes av Bøler Idrettsforening som også har sin hjemmebane her. 
Noen av Norway Cup sine kamper spilles på Haraløkka og lokalene til Bøler speidergruppe ligger også her.

Historie

Utbyggingen av Haraløkka Fritidssenter begynte i 1969; området bestod tidligere av skog, myrer og Bølerkulpen. Store mengder masse var nødvendig for å fylle igjen kulpen, og Vaterland skole og andre deler av det sanerte Vaterland ble brukt til fyllmasse.
Anlegget ble offisielt åpnet 19. juni 1978 av kommunalråd Odd Wivegh. Bøler IFs klubbhus ved Haraløkka stod klart i 1979.
Bajhang lufthavn

Bajhang lufthavn (IATA: BJH, ICAO: VNBG) er en flyplass for Bajhang-distriktet  et distrikt i Seti i Nepal. Flyplassen ligger 1 250 moh. og har en 640 m lang rullebane.
Den 27. juli 2000 havarerte en Twin Otter fra Nepals flystyrker i en furuskog i Jarayakhali hill, om lag 1 500 moh i Churia-Fjellene, og kom i brann. Alle ombord. 25 passasjerer og besetning omkom.
John Rice Crowe

Diplomat

Etter seks år som britisk diplomat i Russland ble Crowe i 1824 visekonsul i Hammerfest. Tretten år senere, i 1837, ble han utnevnt til britisk konsul i Finnmark, med plikt til å bo i Hammerfest. I 1843 ble han generalkonsul i Norge. Han mottok i 1859 den britiske Bath-ordenen for fremragende tjeneste som diplomat for sitt hjemland.

Familie

Crowes onkel var admiral i den britiske marinen.
Crowe var gift med norske Malene Marie Waad. Sønnen Henry Woodfall Crowe ble oppkalt etter farens kompanjong Henry Woodfall.
Dragon Ball GT

Dragon Ball GT (ドラゴンボールGT Doragon Bōru GT) er en animeserie basert på Akira Toriyamas kjente mangaserie Dragon Ball. Serien fortsetter der Toriyamas manga- og animeserie Dragon Ball Z sluttet. Dragon Ball GT består av 64 episoder. Serien ble først vist på japansk TV fra 1996 til 1997, og har blitt oversatt til en rekke språk, blant annet spansk, fransk, tysk og engelsk.

Filmer

Dragon Ball GT Movie : A Hero's Legacy er den eneste Dragon Ball GT-filmen som er laget.
Short Message Service

Short Message Service (SMS) er en tjeneste som er tilgjengelig på de fleste moderne mobiltelefoner. Tjenesten gjør det mulig å sende korte meldinger (oftest kalt tekstmeldinger eller bare SMS) hovedsakelig mellom mobiltelefoner (ev også andre håndholdte enheter eller fasttelefoner). SMS ble i utgangspunktet utviklet som en del av GSM-nettverket, men er i dag tilgjengelig på de fleste nettverk, også 3G-nettverkene.
Den første kommersielle SMS-meldingen ble sendt 3. desember 1992 fra en personlig datamaskin fra Neil Papworth i Sema Group, til Richard Jarvis i Vodafone med en Orbitel 901 mobiltelefon via Vodafones GSM-nettverk i Storbritannia. Teksten i meldingen lød «Merry Christmas» («god jul»).

Tekniske detaljer

Den maksimale størrelse på en SMS-melding er 140 bytes; enten 160 7-bits tegn, 140 8-bits tegn, eller 70 2-byte tegn for språk som kinesisk, koreansk eller japansk, hvor teksten består av et 2-bytes UTF-16 tegnsett (se Unicode). Dette inkluderer ikke teknisk informasjon om hvor meldingen skal sendes og annen metainformasjon.
De fleste nyere mobiltelefoner tillater imidlertid at lengre meldinger kan sendes ved at mobiltelefonen deler opp meldingen og sender hver del for seg. Mottakerens mobiltelefon setter så sammen denne meldingen igjen, slik at det virker som om det bare er én større melding som er blitt sendt. Det er verdt å merke seg at denne metoden fører til at man belastes for flere sendinger – ikke bare én sending.

Popularitet

SMS har blitt populært, og spesielt i Europa, Asia og Australia. I 2004 ble det verden over sendt 500 milliarder meldinger. Hvis man går ut fra at en meldinger i snitt koster 80 øre å sende, tilsvarer dette en omsetning på 400 milliarder norske kroner, eller over 80 sendte meldinger pr. menneske på Jorden. Til sammenligning ble det i 2001 sendt «bare» 250 milliarder meldinger, mot 17 milliarder i 2000.

Nye tjenester

Med SMS har det også kommet en del nye tjenester. Det er f.eks. mulig å få tilsendt «varsler» med jevne mellomrom. Disse varslene kan være alt fra værvarsel, nyheter, varsel om politikontroller osv. I tillegg er det åpnet for at man kan benytte SMS som alternativ til levering av selvangivelse, bestilling av helsetrygdkort osv. SMS blir enkelte steder også brukt som betalingsmiddel; betalingen skjer i de fleste tilfeller at det ønskede beløpet legges til mobileierens telefonregning.
Lungemos

Lungemos er en kjøttrett, laget av hakket eller malt innmat.
Retten lages tradisjonelt av lunger, hjerte og kjøtt fra grisehode, samt løk. Den krydres med ingefær, nellik, allehånde og muskat.
Kentucky-demningen

Kentucky-demningen er en demning med et vannkraftverk (elvekraftverk) i elva Tennessee. Demningen skaper sjøen Kentucky Lake som ligger både i Kentucky og Tennessee. Kraftverket ligger i Marshall County og Livingston County i delstaten Kentucky i USA, og har en installert produksjonskapasitet på 176 MW, fordelt på fem turbiner. Anlegget ble ferdigstilt i 1944.
Nedalshytta

Historie

Den gamle Nedalshytta hadde opprinnelig 34 senger, men ble ombygget og utvidet under ledelse av arkitekt Roar Tønseth. Den ombygde gamlehytta stod ferdig med 52 senger i 1948.
Martin Regborn

Karriere

Martin Regborn var en lovende orienteringsløper som junior. Hans beste plassering fra Junior-VM er 4.-plass på langdistanse i slovakiske Kosice i 2012. I samme mesterskap ble det 5.-plass på sprint og 7.-plass på langdistanse. Som senior slo Regborn for alvor gjennom i 2016. Under EM i orientering i tsjekkiske Jeseník ble han nummer tre på langdistansen, kun slått av sveitseren Daniel Hubmann og norske Magne Dæhli. Han ble nummer syv på sprinten under VM i Strömstad-Tanum. Regborn leverte ellers en stabil 2016-sesong, noe som førte til at han ble nummer åtte sammenlagt i Verdenscupen i orientering 2016. Fra og med 2017-sesongen er Martin Regborn en del av det svenske landslaget.
Regborn tok sin første verdenscupseier 27. mai 2017 da han gikk til topps på mellomdistansen under verdenscupåpningen i finske Lohja. Han vant sesongens andre verdenscupløp hele 29 sekunder foran nordmannen Olav Lundanes.
Hvitkurle

Utseende

Hvitkurle er en av de mer uanselige orkideene. Den har små, ganske anonymt hvite blomster og en mørkere grønnfarge enn den nære slektningen fjellhvitkurle. Den har lite lukt på blomstene.

Forekomster i Norge

På den nyeste rødlista har hvitkurle blitt satt med statusen «Nær truet» (NT). Dette er en plante som i stor grad er knyttet til kulturmark, særlig beite- og slåttemark drevet på gammel måte. I nyere tid har den gått sterkt tilbake.
Selv om hvitkurlen er i tilbakegang, har den fortsatt relativt store forekomster i Norge. Den finnes i alle fylker bortsett fra Finnmark, helt fra Kristiansand i sør til Karlsøy i nord. Planta har en viss hovedtyngde i utbredelsen i dalstrøkene på Østlandet.
Rikspartidag for fred

Rikspartidag for fred (på tysk Reichspartietag des Friedens) var det tyske nasiztpartiet NSDAPs 11. rikspartidag (partikongress). Arrangementet skulle foregå fra 2. til 11. september 1939 i Nürnberg, men ble avlyst én dag før det skulle begynne på grunn av det tyske angrepet på Polen og utbruddet av andre verdenskrig. Navnet på arrangementet skulle symbolisere det nazistiske Tysklands vilje til fred.